ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
18 വയസ്സിന് താഴെയുള്ളവർക്ക് വേണ്ടിയുള്ള വാക്സിനേഷൻ പരീക്ഷണ ഘട്ടത്തിൽ
18 വയസ്സിൽ താഴെ പ്രായമുള്ളവർക്ക് വാക്സിൻ നൽകുന്നതുമായി ബന്ധപ്പെട്ട ശാസ്ത്രീയ തെളിവുകൾ നാഷണൽ എക്സ്പേർട്ട് ഗ്രൂപ്പ് ഓൺ വാക്സിൻ അഡ്മിനിസ്ട്രേഷൻ ഫോർ കൊവിഡ് , നാഷണൽ ടെക്നിക്കൽ അഡ്വൈസറി ഗ്രൂപ്പ് ഓൺ ഇമ്മ്യൂണൈസേഷൻ  എന്നിവ പരിഗണിക്കുന്നു.
രാജ്യത്തെ 12 വയസും അതിന് മുകളിലുമുള്ളവരിൽ നടത്തിയ രണ്ടും മൂന്നും ഘട്ട ക്ലിനിക്കൽ പരീക്ഷണങ്ങളുടെ റിപ്പോർട്ടിന്റെ അടിസ്ഥാനത്തിൽ കാഡില ഹെൽത്ത്കെയർ നിർമ്മിക്കുന്ന സൈകോവ് ഡി വാക്സിന്, അടിയന്തരഘട്ടങ്ങളിൽ നിയന്ത്രിത ഉപയോഗത്തിനുള്ള അനുമതി, ദേശീയ തലത്തിലെ നിയന്ത്രണ ഏജൻസിയായ ഡ്രഗ് കൺട്രോളർ ജനറൽ ഓഫ് ഇന്ത്യ യിൽ നിന്ന് ലഭിച്ചിട്ടുണ്ട്.
ഇനിപ്പറയുന്ന കോവിഡ് 19 വാക്സിനുകൾ രാജ്യത്ത് 18 വയസ്സിന് താഴെയുള്ളവരിൽ ക്ലിനിക്കൽ പരീക്ഷണത്തിലാണ്:
1.. ഭാരത് ബയോടെക് കമ്പനി നിർമ്മിക്കുന്ന കോ വാക്സിന്റെ II/III ഘട്ട ക്ലിനിക്കൽ പരീക്ഷണം 2 മുതൽ 18 വയസ്സ് വരെ പ്രായമുള്ള ആരോഗ്യമുള്ള സന്നദ്ധരായവരിൽ നടത്തിവരുന്നു. വാക്സിന്റെ സുരക്ഷയും രോഗപ്രതിരോധ ശേഷിയും സംബന്ധിച്ച ഇടക്കാല വിവരങ്ങൾ കമ്പനി, ഡി സി ജി ഐക്ക് സമർപ്പിച്ചു.
ii. സെറം ഇൻസ്റ്റിറ്റ്യൂട്ട് ഓഫ് ഇന്ത്യ കമ്പനി നാനോപാർട്ടിക്കിൾ ദ്രാവക വാക്സി  ന്റെ II/III ക്ലിനിക്കൽ പരീക്ഷണം രണ്ട് വയസ്സിന് മുകളിലുള്ളവർ മുതൽ 17 വയസ്സ് വരെയുള്ള 920 കുട്ടികളിൽ നടത്തിവരുന്നു .
iii. ബയോളജിക്കൽ- ഇ ലിമിറ്റഡ് കമ്പനി ≥5 മുതൽ <18 വയസ്സ് വരെയുള്ള 624 കുട്ടികളിൽ SARS-CoV-2 ജീനിന്റെ ഘടന സംബന്ധിച്ച II/III ഘട്ട ക്ലിനിക്കൽ പരീക്ഷണം നടത്തുന്നു.
iv. ജോൺസൺ ആൻഡ് ജോൺസൺ പ്രൈവറ്റ് ലിമിറ്റഡ് കമ്പനി 12-17 വയസ്സിനിടയിലുള്ളവരിൽ Ad.26COV.2S വാക്സിന്റെ II/III ഘട്ട ക്ലിനിക്കൽ പരീക്ഷണം നടത്തുന്നു .
മുൻപറഞ്ഞ കോവിഡ്-19 വാക്സിനുകൾക്ക് അംഗീകാരം നൽകുന്നത് അവയുടെ ക്ലിനിക്കൽ പരീക്ഷണങ്ങൾ വിജയകരമായി പൂർത്തിയാക്കിയതിനു ശേഷം 2019-ലെ പുതിയ ഡ്രഗ്സ് ആന്റ് ക്ലിനിക്കൽ ട്രയൽസ് നിയമങ്ങൾ,1940-ലെ ഡ്രഗ്സ് ആൻഡ് കോസ്മെറ്റിക്സ് നിയമം എന്നിവ അനുസരിച്ച്, അതാത് കമ്പനികൾ ആവശ്യമായ വിവരങ്ങൾ ഡ്രഗ് കൺട്രോളർ ജനറലിന് സമർപ്പിക്കുന്നതിനെ ആശ്രയിച്ചിരിക്കും.
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ആണ് ഇക്കാര്യം വ്യക്തമാക്കിയത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 10, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.14 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 56,829 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 2,319 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.8% ആണ്
കഴിഞ്ഞ 24 മണിക്കൂറിനിടെ 172 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,47,174 ആയി
കഴിഞ്ഞ 24 മണിക്കൂറിൽ 121 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.07%
പ്രതിവാര പോസിറ്റിവിറ്റി നിരക്ക് 0.11%
ആകെ നടത്തിയത് 91.23 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,69,568 പരിശോധനകൾ.
RRTN
(Visitor Counter : 76
പ്രധാനമന്ത്രിയുടെ ഓഫീസ്
ബിലാസ്പൂർ റാലിയിൽ വിദ്യാർത്ഥികളുടെ സർഗ്ഗാത്മക കലാസൃഷ്ടികളെ പ്രധാനമന്ത്രി അഭിനന്ദിച്ചു
ഹിമാചൽ പ്രദേശിലെ ബിലാസ്പൂരിലെ പ്രസംഗത്തിൽ രണ്ട് വിദ്യാർത്ഥികളുടെ സർഗ്ഗാത്മക കലാസൃഷ്ടികൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു. സർഗ്ഗാത്മക ഛായാചിത്രങ്ങൾക്ക് പ്രധാനമന്ത്രി വിദ്യാർത്ഥികൾക്ക് നന്ദി പറഞ്ഞു.
ഡോ. അശ്വിനി ശർമ എന്ന മാധ്യമപ്രവർത്തകയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
"സര്ഗ്ഗവൈഭവം....ഉമങ്ങിനും പൂനത്തിനും നന്ദി."
പ്രത്യേക സേവനങ്ങളും ഫീച്ചറുകളും
സായ് എൽ എൻ സി പി സ്ഥാപക ദിനം ആഘോഷിച്ചു.
തിരുവനന്തപുരം: സ്പോർട്സ് അതോറിറ്റി ഓഫ് ഇന്ത്യയുടെ കീഴിലുള്ള ലക്ഷ്മി ഭായ് നാഷണൽ കോളജ് ഓഫ് ഫിസിക്കൽ എഡ്യൂക്കേഷൻ 38 മത് സ്ഥാപക ദിനം ആഘോഷിച്ചു. കേരള സ്പോർട്സ് ആൻഡ് യൂത്ത് അഫയേഴ്സ് പ്രിൻസിപ്പൽ സെക്രട്ടറി പ്രണബ് ജ്യോതി നാഥ് ഐ എ എസ് ചടങ്ങിൽ മുഖ്യാതിഥിയായി . കായിക വിദ്യാഭ്യാസ ഗവേഷണ രംഗത്ത് LNCPE യുടെ സേവനം മഹത്തര മാണെന്ന് അദ്ദേഹം പറഞ്ഞു . എൽ എൻ സി പി പ്രിൻസിപ്പൽ ഡോ.ജി കിഷോർ അധ്യക്ഷം വഹിച്ചു. ഡോ. പ്രദീപ് ദത്ത , ഡോ. ലാംലുൻ ബുറിൽ തുടങ്ങിയവർ ചടങ്ങിൽ പങ്കെടുത്തു. 1985 ൽ തിരുവനന്തപുരം മെഡിക്കൽ കോളേജിൽ ആരംഭിച്ച ദേശീയ സ്ഥാപനം പിന്നീട് കാര്യവട്ടത്തേക്ക് മാറ്റി. ഇന്ത്യയിലെ ഏറ്റവും മികച്ച ഫിസിക്കൽ എഡ്യൂക്കേഷൻ കോളേജായി മാറിയ എൽ എൻസിപി സായിയുടെ കീഴിലുള്ള ഏറ്റവും വലിയ റീജണൽ കേന്ദ്രം എന്ന പദവിയും സ്വന്തമാക്കി . സ്ഥാപക ദിനത്തോട് അനുബന്ധിച്ച് വിരമിച്ച ജീവനക്കാരെ ചടങ്ങിൽ ആദരിക്കുകയും ചെയ്തു.
--NS--
(Visitor Counter : 25
പ്രധാനമന്ത്രിയുടെ ഓഫീസ്
നാഗാലാന്റ് സംസ്ഥാനരൂപീകരണ ദിനത്തില് പ്രധാനമന്ത്രി ജനങ്ങള്ക്ക് അഭിവാദ്യമര്പ്പിച്ചു
നാഗാലാന്റ് സംസ്ഥാനരൂപീകരണദിനത്തില് പ്രധാനമന്ത്രി ശ്രീ നരേന്ദ്രമോദി ജനങ്ങളെ അഭിവാദ്യം ചെയ്തു.
''നാഗാലാന്റിലെ എന്റെ സഹോദരി സഹോദരന്മാര്ക്ക് സംസ്ഥാനരൂപീകരണ ദിനത്തില് അഭിവാദ്യങ്ങള്. നാഗാലാന്റിലെ ജനങ്ങള് അവരുടെ ധീരതയുടെയൂം ദയയുടെയും പേരില് അറിയപ്പെടുന്നവരാണ്. അവരുടെ സംസ്ക്കാരവും അതുപോലെത്തന്നെ ഇന്ത്യയുടെ പുരോഗതിക്ക് വേണ്ടിയുള്ള അവരുടെ സംഭാവനകളും മാതൃകാപരമാണ്. നാഗാലാന്റിന്റെ തുടര്ന്നുമുള്ള വികസനത്തിനായി പ്രാര്ത്ഥിക്കുന്നു'' ഒരു ട്വീറ്റില് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
അന്താരാഷ്ട്ര ഭാരതി ഫെസ്റ്റിവല് 2020 നെ പ്രധാനമന്ത്രി നാളെ അഭിസംബോധന ചെയ്യും
അന്താരാഷ്ട്ര ഭാരതി ഫെസ്റ്റിവല് 2020 നെ പ്രധാനമന്ത്രി ശ്രീ.നരേന്ദ്ര മോദി നാളെ  വൈകുന്നേരം 4.30 ന് വീഡിയോ കോണ്ഫറന്സിംഗ് വഴി അഭിസംബോധന ചെയ്യും. ഈ വര്ഷം വിര്ച്വലായാണ് ഫെസ്റ്റിവല് സംഘടിപ്പിക്കുന്നത്. നിരവധി ദേശീയ, വിദേശ കവികളും കലാകാരന്മാരും ഫെസ്റ്റിവലില് പങ്കെടുക്കും. മഹാകവി സുബ്രഹ്മണ്യ ഭാരതിയുടെ 138-ാമത് ജന്മവാര്ഷികാഘോഷത്തിന്റെ ഭാഗമായി വാനവില് കള്ച്ചറല് സെന്ററാണ് ഫെസ്റ്റിവല് സംഘടിപ്പിച്ചിരിക്കുന്നത്.
പ്രത്യേക സേവനങ്ങളും ഫീച്ചറുകളും
ഇ-ലേലം : എഫ് സി ഐ കേരളം ഉൾപ്പെടെയുള്ള ദക്ഷിണ മേഖലയ്ക്ക് ലഭ്യമാക്കിയത് ഏകദേശം 6 ലക്ഷം മെട്രിക് ടൺ ഭക്ഷ്യധാന്യം
തിരുവനന്തപുരം : 04 സെപ്റ്റംബർ 2023
പൊതു വിപണിയിൽ അരി, ഗോതമ്പ് എന്നിവയുടെ വില വർധന നിയന്ത്രിക്കുന്നതിന്റെ ഭാഗമായി കേരളം ഉൾപ്പെടെയുള്ള ദക്ഷിണ മേഖലയ്ക്ക് ഇ - ലേലം വഴി എഫ് സി ഐ ലഭ്യമാക്കിയത് ഏകദേശം 6 ലക്ഷം മെട്രിക് ടൺ ഭക്ഷ്യധാന്യം. ഈ ലേലം വഴി പൊതു വിപണിയിൽ 2,29,909 മെട്രിക് ടൺ ഗോതമ്പും 3,68,460 മെട്രിക് ടൺ അരിയുമാണ് എഫ്സി ഐ എത്തിച്ചത്. ഇതിൽ 82,960 മെട്രിക് ടൺ ഗോതമ്പും 1,080 മെട്രിക് ടൺ അരിയും വിറ്റഴിച്ചു. അരി, ഗോതമ്പ് തുടങ്ങിയവ ഗവൺമെന്റ് നിശ്ചയിച്ച വിലയ്ക്ക് ഇ- ലേലത്തിലൂടെ വാങ്ങാൻ കേന്ദ്ര ഉപഭോക്തൃ കാര്യ - ഭക്ഷ്യ പൊതു വിതരണ മന്ത്രാലയം ആവിഷ്കരിച്ച ഓപ്പൺ മാർക്കറ്റ് സെയിൽ സ്കീം - ഡൊമസ്റ്റിക്  ലൂടെ അവസരം ലഭിക്കുന്നു. ഗോതമ്പിന് ക്വന്റലിന് 2,150 രൂപയും സാധാരണ അരിക്ക് ക്വിന്റലിന് 2,900 രൂപയും പുഴുക്കലരിക്ക് ക്വിന്റലിന് 2,973 രൂപയുമാണ് ഇ-ലേലത്തിൽ നിശ്ചയിച്ചിരിക്കുന്ന വില. ഇ ലേലത്തിൽ പങ്കെടുക്കാൻ താൽപ്പര്യമുള്ളവർ https://www.valuejunction.in/fci/ സന്ദർശിക്കുക.
--NS--
(Visitor Counter : 25
പ്രത്യേക സേവനങ്ങളും ഫീച്ചറുകളും
ഏകദിന സന്ദർശനത്തിനായി കേന്ദ്ര മന്ത്രി ശ്രീ അനുരാഗ് സിംഗ് ഠാക്കൂർ നാളെ കൊച്ചിയിൽ; വിവിധ പരിപാടികളിൽ പങ്കെടുക്കും
കൊച്ചി: മാർച്ച് 17, 2023
ഏകദിന സന്ദർശനത്തിനായി കേന്ദ്ര വാർത്താ വിതരണ-പ്രക്ഷേപണ, യുവജനകാര്യ-കായിക മന്ത്രി ശ്രീ അനുരാഗ് സിംഗ് ഠാക്കൂർ നാളെ  കൊച്ചിയിൽ എത്തും. നെടുമ്പാശ്ശേരി വിമാനത്താവളത്തിൽ എത്തുന്ന അദ്ദേഹം രാവിലെ സിയാൽ കൺവെൻഷൻ സെന്ററിൽ നടക്കുന്ന മാതൃഭൂമി ദിന പത്രത്തിന്റെ ശതാബ്ദി ആഘോഷങ്ങളുടെ സമാപന ചടങ്ങിൽ മുഖ്യ അതിഥിയായി പങ്കെടുക്കും. മുഖ്യമന്ത്രി ശ്രീ പിണറായി വിജയനാണ് പരിപാടിയുടെ ഉദ്ഘാടനം നിർവഹിക്കുന്നത്.
തുടർന്ന് ഉച്ചക്ക് ശേഷം കാക്കനാടുള്ള രാജഗിരി ബിസിനസ് സ്കൂളിൽ വിദ്യാർത്ഥികളും അധ്യാപകരുമായി സംവദിക്കും. പരിപാടിയുടെ ഭാഗമായി ശ്രീ അനുരാഗ് സിംഗ് ഠാക്കൂർ സ്റ്റാഗ് ടേബിൾ ടെന്നീസ് അക്കാഡമിയുടെ ഉദ്ഘാടനം നിർവഹിക്കുകയും മുൻകാലത്തെയും ഇപ്പോഴത്തെയും കായികതാരങ്ങൾക്ക് 'ഗോൾഡൻ ബൂട്സ്' അവാർഡുകൾ സമ്മാനിക്കുകയും ചെയ്യും.
(തുടന്ന് വൈകിട്ട് പെരുമ്പാവൂർ പ്രഗതി അക്കാഡമിയിൽ നടക്കുന്ന ചടങ്ങിലും കേന്ദ്രമന്ത്രി പങ്കെടുക്കും. ചടങ്ങിൽ ദേശീയ വിദ്യാഭ്യാസ നയം 2020, പാഠ്യപദ്ധതിയിലെ 'ഹോളിസ്റ്റിക് സ്പോർട്സുമായി' സംയോജിപ്പിക്കുന്ന പരിപാടിക്ക് തുടക്കം കുറിക്കും. കായിക മന്ത്രി ശ്രീ വി അബ്ദു റഹിമാനും പരിപാടിയിൽ പങ്കെടുക്കുന്നുണ്ട്. തുടർന്ന് രാത്രി കേന്ദ്രമന്ത്രി ചെന്നൈക്ക് യാത്ര തിരിക്കും.
പ്രധാനമന്ത്രിയുടെ ഓഫീസ്
നാവികസേനയ്ക്കായി 11 അടുത്ത തലമുറ ഓഫ്ഷോർ പട്രോൾ വാഹിനികളും ആറ് അടുത്ത തലമുറ മിസൈൽ വാഹിനികളും വാങ്ങാൻ പ്രതിരോധ മന്ത്രാലയം ഇന്ത്യൻ കപ്പൽശാലകളുമായി 19,600 കോടി രൂപയുടെ കരാറിൽ ഒപ്പുവച്ചു
ഇത് ഇന്ത്യൻ നാവികസേനയെ ശക്തിപ്പെടുത്തുമെന്നും നമ്മുടെ ലക്ഷ്യമായ സ്വയംപര്യാപ്തതയ്ക്ക് ആക്കം കൂട്ടുമെന്നും പ്രധാനമന്ത്രി
11 അടുത്ത തലമുറ ഓഫ്ഷോർ പട്രോൾ വാഹിനികളും ആറ് നെക്സ്റ്റ് ജനറേഷൻ മിസൈൽ വാഹിനികളും ഏറ്റെടുക്കുന്നതിന് 2023 മാർച്ച് 30 ന് പ്രതിരോധ മന്ത്രാലയം ഇന്ത്യൻ കപ്പൽശാലകളുമായി 19,600 കോടി രൂപയുടെ കരാർ ഒപ്പിട്ടതായി രാജ്യ രക്ഷാ മന്ത്രിയുടെ ഓഫീസ് ഒരു ട്വീറ്റിൽ അറിയിച്ചു.
രാജ്യരക്ഷ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇത് ഇന്ത്യൻ നാവികസേനയെ ശക്തിപ്പെടുത്തുകയും സ്വയംപര്യാപ്തത എന്ന നമ്മുടെ ലക്ഷ്യത്തിന് ആക്കം കൂട്ടുകയും ചെയ്യും."
വാണിജ്യ വ്യവസായ മന്ത്രാലയം
2021-22 സാമ്പത്തിക വർഷത്തിൽ 83.57 ശതകോടി യുഎസ് ഡോളറിന്റെ ഏറ്റവും ഉയർന്ന നേരിട്ടുള്ള വാർഷിക വിദേശ നിക്ഷേപം ഇന്ത്യക്ക് ലഭിച്ചു
ന്യൂ ഡൽഹി: മെയ് 20, 2022
2021-22 സാമ്പത്തിക വർഷത്തിൽ 83.57 ശതകോടി യുഎസ് ഡോളറിന്റെ എക്കാലത്തെയും ഉയർന്ന വാർഷിക നേരിട്ടുള്ള വിദേശ നിക്ഷേപ  വരവ് ഇന്ത്യ രേഖപ്പെടുത്തിയിട്ടുണ്ട്. 2014-2015ൽ, ഇന്ത്യയിലെ നേരിട്ടുള്ള വിദേശ നിക്ഷേപം വെറും 45.15 ശതകോടി യുഎസ് ഡോളറായിരുന്നു. ഉക്രെയ്നിലെ സൈനിക നടപടിക്കിടയിലും കോവിഡ് 19 മഹാമാരിയുടെ ഇടയിലും 2021-22 സാമ്പത്തിക വർഷത്തിൽ റിപ്പോർട്ട് ചെയ്യപ്പെട്ട ഏറ്റവും ഉയർന്ന വാർഷിക നേരിട്ടുള്ള വിദേശ നിക്ഷേപമായ 83.57 ശതകോടി യുഎസ് ഡോളർ, കഴിഞ്ഞ വർഷത്തെ എഫ്ഡിഐയെക്കാൾ 1.60 ശതകോടി യുഎസ് ഡോളർ കൂടുതലാണ്. 4.3 ശതകോടി യുഎസ് ഡോളർ മാത്രമുണ്ടായിരുന്ന 2003-04 സാമ്പത്തിക വർഷത്തേക്കാൾ ഇന്ത്യയുടെ വിദേശ നിക്ഷേപം 20 മടങ്ങ് വർദ്ധിച്ചു.
കഴിഞ്ഞ നാല് സാമ്പത്തിക വർഷങ്ങളിൽ റിപ്പോർട്ട് ചെയ്യപ്പെട്ട മൊത്തം എഫ്ഡിഐയുടെ വിശദാംശങ്ങൾ താഴെ കൊടുക്കുന്നു:
|
|
S. No.
|
|
Financial Year
|
|
Amount of FDI inflows

|
|
1.
|
|
2018-19
|
|
62.00
|
|
2.
|
|
2019-20
|
|
74.39
|
|
3.
|
|
2020-21
|
|
81.97
|
|
4.
|
|
2021-22
|
|
83.57
ഉൽപാദന മേഖലയിൽ, മുൻ സാമ്പത്തിക വർഷമായ 2020-21  മായി താരതമ്യം ചെയ്യുമ്പോൾ 2021-22 സാമ്പത്തിക വർഷത്തിൽ  നേരിട്ടുള്ള വിദേശനിക്ഷേപ ഓഹരി വരവ് 76% വർദ്ധിച്ചു.
എഫ്ഡിഐ ഓഹരി നിക്ഷേപത്തിന്റെ മുൻനിര നിക്ഷേപക രാജ്യങ്ങളുടെ കാര്യത്തിൽ, 2021-22 സാമ്പത്തിക വർഷത്തിൽ സിംഗപ്പൂർ , യു.എസ്.എ  മൗറീഷ്യസ്  എന്നിവയാണ് മുന്നിൽ.
2021-22 സാമ്പത്തിക വർഷത്തിൽ എഫ്ഡിഐ ഓഹരി വരവ് ഏറ്റവുമധികം ലഭിച്ച 'കമ്പ്യൂട്ടർ സോഫ്റ്റ്വെയർ ഹാർഡ്വെയർ' മേഖലയ്ക്ക് ഏകദേശം 25% വിഹിതവും, സേവന, മോട്ടോർ വാഹന മേഖലകൾക്ക് 12% വീതം വിഹിതവും ലഭിച്ചു.
RRTN/SKY
(Visitor Counter : 235
വാര്ത്താവിതരണ പ്രക്ഷേപണ മന്ത്രാലയം
പി.ഐ.ബി. ഡയറക്ടര് ജനറലായി സിതാന്ശു കര് ചുമതലയേറ്റു
കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള പ്രസ്സ് ഇന്ഫര്മേഷന് ബ്യൂറോയുടെ പുതിയ ഡയറക്ടര് ജനറലായി ശ്രീ. സിതാന്ശു രഞ്ജന് കര് ന്യൂഡല്ഹിയില് ചുമതലയേറ്റു. 1983 ബാച്ചിലെ ഇന്ത്യന് ഇന്ഫര്മേഷന് സര്വ്വീസ് ഉദ്യോഗസ്ഥനായ അദ്ദേഹം കേന്ദ്ര ഗവണ്മെന്റിന്റെ 27-ാമത്തെ മുഖ്യ വക്താവാണ്. ശ്രീ. ഫ്രാങ്ക് നൊറോണ വിരമിച്ച ഒഴിവിലാണ് ശ്രീ. സിതാന്ശു കര് ചുമതലയേറ്റത്.
തന്റെ 35 വര്ഷത്തെ ഔദ്യോഗിക സേവനത്തിനിടെ കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന്റെ വിവിധ മാധ്യമ വിഭാഗങ്ങളിലെ പ്രധാന പദവകളില് ശ്രീ. സിതാന്ശു കര് സേവനമനുഷ്ഠിച്ചിട്ടുണ്ട്. 2015 മുതല് അദ്ദേഹം ആകാശവാണിയുടെ ന്യൂസ് സര്വ്വീസസ്സ് ഡിവിഷന് ഡയറക്ടര് ജനറലായി സേവനമനുഷ്ഠിച്ച് വരികയായിരുന്നു. 2005 ആഗസ്റ്റ് മുതല് ഒരു പതിറ്റാണ്ടോളം രാജ്യരക്ഷാ മന്ത്രാലയത്തിന്റെ മുഖ്യ വക്താവായിരുന്നു. ഏറ്റവും ദീര്ഘനാള് ഈ പദവിയില് ഇരുന്ന വ്യക്തിയെന്ന ബഹുമതിയും അദ്ദേഹത്തിനുണ്ട്.
ആകാശവാണിയിലും, ദൂരദര്ശനിലും രണ്ട് പതിറ്റാണ്ടോളം സേവനമനുഷ്ഠിച്ചിട്ടുള്ള ശ്രീ. സിതാന്ശു കര് ലണ്ടനിലെ പ്രശസ്തമായ വിസ്ന്യൂസ് ഫെല്ലോഷിപ്പ് നേടിയ ആദ്യ ഇന്ത്യാക്കാരന് കൂടിയാണ്.
ND MRD –338
(Visitor Counter : 58
പ്രധാനമന്ത്രിയുടെ ഓഫീസ്
ഗുജറാത്ത് മുൻ മന്ത്രി ദേവനന്ദ്ഭായ് സോളങ്കിയുടെ നിര്യാണത്തിൽ പ്രധാനമന്ത്രി അനുശോചിച്ചു
ഗുജറാത്ത് മുൻ മന്ത്രി ശ്രീ ദേവനന്ദ്ഭായ് സോളങ്കിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"ഗുജറാത്ത് മുൻ മന്ത്രി ശ്രീ ദേവനന്ദ്ഭായ് സോളങ്കിയുടെ മരണത്തിൽ ഖേദിക്കുന്നു. അദ്ദേഹത്തിന്റെ സാമൂഹിക സംഭാവന എക്കാലവും സ്മരിക്കപ്പെടും. അദ്ദേഹത്തിന്റെ ആത്മാവിന് നിത്യശാന്തി നേരുന്നു.
ദുഖാർത്ഥരായ കുടുംബത്തിന്റെ ആശ്വാസത്തിന് വേണ്ടി എന്റെ പ്രാർത്ഥനകൾ .... ഓം ശാന്തി!"
പ്രധാനമന്ത്രിയുടെ ഓഫീസ്
ഭരണഘടന  ബില് 2023നെ രാജ്യസഭയില് പിന്തുണയ്ക്കാന് എല്ലാ അംഗങ്ങളോടും പാര്ട്ടികളോടും അവരുടെ നേതാക്കളോടും പ്രധാനമന്ത്രി അഭ്യര്ത്ഥിച്ചു
''ഈ ചര്ച്ചയിലെ ഓരോ വാക്കും വരാനിരിക്കുന്ന നമ്മുടെ പാര്ലമെന്ററി യാത്രയില് നമുക്കെല്ലാവര്ക്കും ഉപയോഗപ്രദമാകും''
''ഈ ചര്ച്ചയിലെ എല്ലാ രാഷ്ര്ടീയ പാര്ട്ടികളുടെയും മനോഭാവം രാജ്യത്തെ ജനങ്ങള്ക്കിടയില് ഒരു പുതിയ ആത്മവിശ്വാസം പുനരുജ്ജീവിപ്പിക്കും''
ഭരണഘടന  ബില് 2023നെക്കുറിച്ചുള്ള രാജ്യസഭയിലെ ചര്ച്ചകള് അവസാനിപ്പിക്കാനായി എഴുന്നേറ്റ പ്രധാനമന്ത്രി കഴിഞ്ഞ രണ്ട് ദിവസമായി ഇരുസഭകളിലും ഫലപ്രദമായ ചര്ച്ചകളും സംവാദങ്ങളും നടക്കുന്നുണ്ടെന്നും ഏകദേശം 132 അംഗങ്ങള് അവരുടെ അഭിപ്രായങ്ങള് അറിയിച്ചിട്ടുണ്ടെന്നും പ്രസ്താവിച്ചു. ''ഈ ചര്ച്ചയിലെ ഓരോ വാക്കിനും അതിന്റേതായ പ്രാധാന്യവും അര്ത്ഥവുമുണ്ട്'', ഈ അര്ത്ഥവത്തായ ചര്ച്ചകള് രാജ്യത്തിന്റെ വരാനിരിക്കുന്ന പാര്ലമെന്ററി യാത്രയില് അത്യന്തം ഉപയോഗപ്രദമാകുമെന്നതിന്് അടിവരയിട്ടു കൊണ്ട് പ്രധാനമന്ത്രി പറഞ്ഞു.
''ഈ മനോഭാവം രാജ്യത്തെ ജനങ്ങള്ക്കിടയില് ഒരു പുതിയ ആത്മവിശ്വാസം പുനരുജ്ജീവിപ്പിക്കും മാത്രമല്ല, എല്ലാ അംഗങ്ങളും എല്ലാ രാഷ്ട്രീയ പാര്ട്ടികളും വളരെ വളരെ സുപ്രധാനമായ പങ്കുവഹിക്കുകയും ചെയ്തു'' ബില്ലിന് സഭയിലെ അംഗങ്ങള് നല്കിയ പിന്തുണ ആവര്ത്തിച്ചുകൊണ്ട് പ്രധാനമന്ത്രി അവര്ക്ക് നന്ദി പറഞ്ഞു. ഈ ബില് പാസാക്കുന്നതിലൂടെ സ്ത്രീ ശക്തിക്ക് പ്രത്യേക ബഹുമാനം ലഭിക്കുന്നു എന്നത് മാത്രമല്ല, മറിച്ച് എല്ലാ രാഷ്ട്രീയ പാര്ട്ടികളും ഈ ബില്ലിനെക്കുറിച്ചുള്ള സകാരാത്മക ചിന്തയിലൂടെ നമ്മുടെ രാജ്യത്തെ സ്ത്രീ ശക്തിക്ക് ഇത് ഒരു പുതിയ ഊര്ജ്ജം പകരുകയാണെന്ന് അദ്ദേഹം ഊന്നിപ്പറഞ്ഞു. നേതൃപാടവത്തോടെ മുന്നേറുകയും പുതിയ ആത്മവിശ്വാസത്തോടെ രാഷ്ട്രനിര്മാണത്തിന് സംഭാവന നല്കുകയും ചെയ്യുന്ന ഈ ബില് ഇന്ത്യയുടെ ശോഭനമായ ഭാവിയുടെ ഉറപ്പായി മാറുമെന്നും അദ്ദേഹം കൂട്ടിച്ചേര്ത്തു.
ചിന്തനീയമായ ചര്ച്ചകളിലുടനീളം പ്രകടിപ്പിച്ച മനോവികാരങ്ങള്ക്ക് നന്ദി രേഖപ്പെടുത്തികൊണ്ട് പ്രസംഗം ഉപസംഹരിച്ച പ്രധാനമന്ത്രി ഐക്യകണ്ഠേന വോട്ടുചെയ്തുകൊണ്ട് ബില് പാസാക്കണമെന്ന് ഉപരിസഭയോട് അഭ്യര്ത്ഥിക്കുകയും ചെയ്തു.
NS
(
പ്രധാനമന്ത്രിയുടെ ഓഫീസ്
ജാർഖണ്ഡിലെ പത്രാതുവിൽ ശുദ്ധജല വിതരണത്തിനുള്ള ശ്രമങ്ങളെ പ്രധാനമന്ത്രി പ്രശംസിച്ചു
ജാർഖണ്ഡിലെ പത്രാതുവിൽ 50 കോടി രൂപ ചെലവിൽ ജലശുദ്ധീകരണ പ്ലാന്റും വാട്ടർ ടവറും പൂർത്തിയാക്കിയതിനെക്കുറിച്ച് ഹസാരിബാഗിൽ നിന്നുള്ള പാർലമെന്റ് അംഗം ശ്രീ ജയന്ത് സിൻഹയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
""വളരെ പ്രശംസനീയമായ ശ്രമം! ഈ ശുദ്ധജല സൗകര്യം ജാർഖണ്ഡിലെ പത്രാതുവിലെ നമ്മുടെ അമ്മമാരുടെയും സഹോദരിമാരുടെയും ജീവിതം വളരെ സുഗമമാകാൻ പോകുന്നു."
PIB Headquarters
തിരുവനന്തപുരം- ഗോരഖ്പൂര് രപ്തിസാഗര് എക്സ്പ്രസ്സ് ഒരു ദിവസം വൈകി പുറപ്പെടും
തിരുവനന്തപുരം സെന്ട്രലില് നിന്നും നാളെ  രാവിലെ 6.10 പുറപ്പെടേണ്ട തിരുവനന്തപുരം- ഗോരഖ്പൂര് രപ്തിസാഗര് എക്സ്പ്രസ്സ്  മറ്റെന്നാള്  പുലര്ച്ചെ 3 മണിക്കെ പുറപ്പെടുകയുള്ളൂയെന്ന് ദക്ഷിണറെയില്വെ അറിയിച്ചു. ഈ ട്രെയിന്റെ ജോഡി വൈകി ഓടുന്നതാനാലാണിത്.
(Visitor Counter : 8
ആഭ്യന്തരകാര്യ മന്ത്രാലയം
ഫോനിചുഴലിക്കാറ്റ് : നാല്സംസ്ഥാനങ്ങള്ക്ക് 1086 കോടിരൂപ ദുരന്ത സഹായ നിധിയില് നിന്ന് മുന്കൂറായി അനുവദിച്ചു
ബംഗാള്ഉള്ക്കടലിനും ഇന്ത്യന് മഹാസമുദ്രത്തിനും ഇടയില്രൂപംകൊണ്ട ഫോനി ചുഴലിക്കാറ്റ് നേരിടുന്നതിന്റെ ഭാഗമായിഒഡീഷ, പശ്ചിമ ബംഗാള്, ആന്ധ്രാ പ്രദേശ്, തമിഴ്നാട്എന്നീസംസ്ഥാനങ്ങള്ക്ക്കേന്ദ്ര ആഭ്യന്തര മന്ത്രാലയം 1086 കോടിരൂപ സംസ്ഥാന ദുരന്ത നിവാരണ നിധിയില് നിന്ന്  മുന്കൂറായി അനുവദിച്ചു. ദേശീയക്രൈസിസ്മാനേജ്മെന്റ്സമിതിയുടെതീരുമാനത്തെ ആധാരമാക്കിയാണിത്.ഇതുപ്രകാരം ആന്ധ്രാ പ്രദേശിന് 200.25 കോടിരൂപയുംഒഡീഷയ്ക്ക് 340.875 കോടിരൂപയുംതമിഴ്നാടിന് 309.375 കോടിരൂപയും പശ്ചിമ ബംഗാളിന് 235.50 കോടിരൂപയും മുന്കരുതല്, ദുരിതാശ്വാസ പ്രവര്ത്തനങ്ങള്ക്കായി അനുവദിച്ചിട്ടുണ്ട്.
ND MRD- 255
(
വാര്ത്താവിതരണ പ്രക്ഷേപണ മന്ത്രാലയം
സിനിമ പ്രദര്ശനത്തിനുള്ള മാതൃകാ പ്രവര്ത്തന ചട്ടം പുറത്തിറക്കി, സിനിമ തിയറ്ററുകളില് അമ്പത് ശതമാനം പേര്ക്ക് മാത്രം പ്രവേശനം
സിനിമാ പ്രദര്ശനത്തിനുള്ള മാതൃകാ പ്രവര്ത്തന ചട്ടം  കേന്ദ്ര വാര്ത്താ വിതരണ പ്രക്ഷേപണ വകുപ്പ് മന്ത്രി ശ്രീ പ്രകാശ് ജാവദേക്കര് ന്യൂഡല്ഹിയില് ഇന്ന് പുറത്തിറക്കി. കേന്ദ്ര ആരോഗ്യ കുടുംബക്ഷേമ മന്ത്രാലയവുമായി കൂടിയാലോചിച്ചാണ്, പ്രദര്ശനശാലകളില് സ്വീകരിക്കേണ്ട കോവിഡ് പ്രതിരോധ നടപടികളെ ആസ്പദമാക്കിയുള്ള മാതൃകാപ്രവര്ത്തന ചട്ടം പുറത്തിറക്കിയത്. കേന്ദ്ര ആഭ്യന്തര മന്ത്രാലയത്തിന്റെ തീരുമാനപ്രകാരം കണ്ടൈയിന്റ്മെന്റ് സോണുകള്ക്ക് പുറത്തുള്ള പ്രദേശങ്ങളില് 2020 ഒക്ടോബര് 15 മുതല് സിനിമ തിയേറ്ററുകള്ക്ക് പ്രവര്ത്തന അനുമതി നല്കിയിട്ടുണ്ട്.
(സിനിമ കാണാന് എത്തുന്നവര്ക്കും തിയേറ്റര് ജീവനക്കാര്ക്കും ശരീരോഷ്മാവ് പരിശോധന, സാമൂഹ്യ അകലം പാലിക്കല്, നിര്ബന്ധമായും മുഖാവരണം ധരിക്കല്, ഇടയ്ക്കിടയ്ക്ക് കൈ കഴുകാനും സാനിറ്റൈസ് ചെയ്യാനുമുള്ള സൗകര്യം, എന്നിവ ഉറപ്പാക്കണം.
സിനിമ തിയറ്ററുകളില് സീറ്റിംഗ് കപ്പാസിറ്റിയുടെ അമ്പത് ശതമാനം പേര്ക്ക് മാത്രമേ പ്രവേശനം അനുവദിക്കൂ. മള്ട്ടിപ്ലക്സുകളില് കൂടുതല് ആളുകള് ഒരുമിച്ച് വരാന് ഇടയാകാത്തവിധം, സിനിമ പ്രദര്ശനങ്ങള്ക്ക് പ്രത്യേക സമയക്രമം നിശ്ചയിക്കണം. പ്രദര്ശന ഹാളിലെ താപനില 24- 30 ഡിഗ്രി സെല്ഷ്യസില് ക്രമീകരിക്കണം തുടങ്ങിയവയാണ് മാതൃകാപ്രവര്ത്തന ചട്ടത്തിലുള്ള പ്രധാന നിര്ദ്ദേശങ്ങള്.
മാതൃകാപ്രവര്ത്തന ചട്ടത്തിന്റെ കൂടുതല് വിവരങ്ങള്ക്ക് ഈ ലിങ്ക് സന്ദര്ശിക്കുക.
https://mib.gov.in/sites/default/files/SOP%20for%20exhibition%20of%20films.pdf
പ്രധാനമന്ത്രിയുടെ ഓഫീസ്
ഡിജിലോക്കറുമായി ഖേലോ ഇന്ത്യ സർട്ടിഫിക്കറ്റുകളുടെ സംയോജനം പ്രധാനമന്ത്രി അംഗീകരിച്ചു
ഡിജിലോക്കറുമായി ഖേലോ ഇന്ത്യ സർട്ടിഫിക്കറ്റുകളുടെ സംയോജനം പ്രധാനമന്ത്രി ശ്രീ നരേന്ദ്ര മോദി അംഗീകരിച്ചു.
ഖേലോ ഇന്ത്യ സർട്ടിഫിക്കറ്റുകൾ ഡിജിലോക്കറുമായി സംയോജിപ്പിക്കുന്നതിനെക്കുറിച്ച് കേന്ദ്ര യുവജനകാര്യ കായിക മന്ത്രി ശ്രീ അനുരാഗ് താക്കൂർ ട്വീറ്റ് ത്രെഡിൽ അറിയിച്ചു.
കേന്ദ്രമന്ത്രിയുടെ ട്വീറ്റ് ത്രെഡുകളോട് പ്രതികരിച്ചുകൊണ്ട് പ്രധാനമന്ത്രി പറഞ്ഞു;
"ഇത് അത്ലറ്റുകൾക്കും സപ്പോർട്ട് സ്റ്റാഫിനും ഉദ്യോഗസ്ഥർക്കും മറ്റുള്ളവർക്കും പ്രയോജനകരമാകും.-ND-
(
റെയില്വേ മന്ത്രാലയം
രാജ്യത്ത് അടുത്ത 10 ദിവസം കൊണ്ട് 2600 ശ്രമിക് തീവണ്ടികൾ കൂടി ഓടിക്കാൻ ഇന്ത്യൻ റെയിൽവേ
(ന്യൂഡൽഹി , മെയ് 23,2020
രാജ്യത്തുടനീളം അടുത്ത 10 ദിവസം കൊണ്ട് 2600 ശ്രമിക് തീവണ്ടികൾ കൂടി
ഓടിക്കാൻ റെയിൽവേ മന്ത്രാലയം തീരുമാനിച്ചു. സംസ്ഥാനഭരണകൂടങ്ങളുടെ
ആവശ്യപ്രകാരമായിരിക്കും ഇത്. രാജ്യത്തെങ്ങുമായി കുടുങ്ങിക്കിടക്കുന്ന 36
ലക്ഷം യാത്രക്കാർക്ക് ഈ നീക്കം ഗുണം ചെയ്യുമെന്നാണ് പ്രതീക്ഷ.
ലോക്ഡൗൺ മൂലം രാജ്യത്തിൻറെ വിവിധ ഭാഗങ്ങളിൽ കുടുങ്ങിയ
കുടിയേറ്റത്തൊഴിലാളികൾ, തീർഥാടകർ, വിനോദസഞ്ചാരികൾ, വിദ്യാർഥികൾ
തുടങ്ങിയവരെ നാട്ടിലെത്തിക്കുന്നതിനായി ഈ മാസം ഒന്ന് മുതലാണ് ശ്രമിക്ക്
സ്പെഷ്യൽ തീവണ്ടികളുടെ സേവനം ഇന്ത്യൻ റെയിൽവേ ആരംഭിച്ചത്.
കഴിഞ്ഞ 23 ദിവസത്തിനിടെ, 2600 ശ്രമിക്ക് സ്പെഷ്യൽ തീവണ്ടികളാണ് രാജ്യത്ത്
സേവനം നടത്തിയത്.
വിവിധ ഭാഗങ്ങളിൽ കുടുങ്ങിപ്പോയ 36 ലക്ഷത്തോളം കുടിയേറ്റത്തൊഴിലാളികളെ
ഇതുവരെ സ്വദേശങ്ങളിലേയ്ക്ക് തിരികെ അയച്ചിട്ടുണ്ട്.
ശ്രമിക്ക് സ്പെഷ്യൽ തീവണ്ടികൾക്ക് പുറമെ, 15 ജോഡി സ്പെഷ്യൽ ട്രെയിനുകളും
ഈ മാസം 12 മുതൽ റെയിൽവേ മന്ത്രാലയം തുടക്കമിട്ടിരുന്നു. ഇതിനു പുറമെ,
അടുത്തമാസം ഒന്ന് മുതൽ, 200 തീവണ്ടി സേവനങ്ങൾ കൂടി ആരംഭിക്കുമെന്നും
അറിയിച്ചിട്ടുണ്ട്.
സൂക്ഷ്മ, ചെറുകിട, ഇടത്തരം മന്ത്രാലയം
ചാമ്പ്യന്സ് പോര്ട്ടലിന്  തുടക്കം കുറിച്ച് സൂക്ഷ്മ, ഇടത്തരം, ചെറുകിട വ്യവസായ മന്ത്രാലയം
ലക്ഷ്യമിടുന്നത് രാജ്യത്തെ സൂക്ഷ്മ, ഇടത്തരം, ചെറുകിട വ്യവസായങ്ങളെ ദേശീയ- അന്തര്ദേശീയ തലത്തില് ഉയരങ്ങളിലെത്തിക്കാന് കേന്ദ്ര സൂക്ഷ്മ, ഇടത്തരം, ചെറുകിട വ്യവസായ മന്ത്രാലയം ചാമ്പ്യന്സ് പോര്ട്ടലിന് തുടക്കം കുറിച്ചു . രാജ്യത്തെ സൂക്ഷ്മ, ഇടത്തരം, ചെറുകിട വ്യവസായങ്ങളെ ആഗോള തലത്തില് ഏറ്റവും മികച്ചതാക്കുന്നതിനു ലക്ഷ്യമിട്ടാണ് കണ്ട്രോള് റൂം- മാനേജ്മെന്റ് വിവര സംവിധാനത്തില് പ്രവര്ത്തിക്കുന്ന ചാമ്പ്യന്സ് പോര്ട്ടലിന് മന്ത്രാലയം തുടക്കം കുറിച്ചത്. ഏറ്റവും പുതിയ ഐ സി ടി ഉപകരണങ്ങള് ഉപയോഗിച്ച് പ്രവര്ത്തിക്കുന്ന പോര്ട്ടല് രാജ്യത്തെ സൂക്ഷ്മ, ഇടത്തരം, ചെറുകിട വ്യവസായങ്ങളെ ലോകത്തെ ഏറ്റവും മികച്ചവയാക്കാനുള്ള പ്രവര്ത്തനങ്ങളാണു നടത്തുക.
ചാമ്പ്യന്സ് എന്ന പേരു സൂചിപ്പിക്കുന്നതു പോലെ നവീന ആപ്ലിക്കേഷനുകള് സൃഷ്ടിച്ചും ഉപയോഗിച്ചും ഇന്ത്യന് വ്യവസായങ്ങളുടെ ഉല്പ്പാദനം വര്ദ്ധിപ്പിച്ച് അവയെ ആഗോള ജേതാക്കളാക്കുക എന്ന ലക്ഷ്യമാണു പോര്ട്ടല് നിര്വ്വഹിക്കുക.
ചെറുകിട വ്യവസായങ്ങളെ അവയുടെ പ്രശ്നങ്ങളും പരിമിതികളും പരിഹരിച്ച് ശാക്തീകരിച്ച് വന് കിട വ്യവസായങ്ങളാക്കാനുള്ള പ്രവര്ത്തനങ്ങളാണു പോര്ട്ടല് നടത്തുകയെന്ന് മന്ത്രാലയം വ്യക്തമാക്കുന്നു.
ടെലിഫോണ്, ഇന്റര്നെറ്റ്, വീഡിയോ കോണ്ഫറന്സുകള് ഉള്പ്പെടെയുള്ള ഐ സി ടി ടൂളുകള് കൂടാതെ ആര്ട്ടിഫിഷ്യല് ഇന്റലിജന്സ്, ഡാറ്റ അനലറ്റിക്സ്, മെഷീന് ലേണിംഗ് എന്നീ സാങ്കേതിക വിദ്യകള് കൂടി ഉപയോഗിച്ചാകും പോര്ട്ടല് പ്രവര്ത്തിക്കുക.
ഈ സംവിധാനത്തിന്റെ ഭാഗമായി ന്യൂഡല്ഹിയിലെ മന്ത്രാലയ ഓഫീസില് ഹബ് ആന്ഡ് സ്പോക്ക് മാതൃകയില് സ്ഥാപിച്ചിരിക്കുന്ന കണ്ട്രോള് റൂമുകളുടെ നെറ്റ്വര്ക്കാണു പ്രധാനപ്പെട്ട മറ്റൊരു സവിശേഷത. നിലവില് 66 സംസ്ഥാനതല കണ്ട്രോള് റൂമുകളും ഇതിനായി സ്ഥാപിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 107.92 കോടി പിന്നിട്ടു
ന്യൂഡൽഹി: നവംബർ 6, 2021
കഴിഞ്ഞ 24 മണിക്കൂറിൽ 20,75,942 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 107.92 കോടി  പിന്നിട്ടു. 1,09,36,027 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 12,509 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,37,37,468 ആയി. ദേശീയ രോഗമുക്തി നിരക്ക് 98.23%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 132-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 10,929 പേർക്കാണ്. നിലവിൽ രാജ്യത്ത് ചികിത്സയിലുള്ളത് 1,46,950 പേരാണ്. 255 ദിവസത്തെ താഴ്ന്ന നിലയിൽ. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.43 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
 പരിശോധനകളാണ് ഇതുവരെ നടത്തിയത്. പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.27 ശതമാനമാണ് - 43 ദിവസമായി 2% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 1.35 ശതമാനമാണ്. കഴിഞ്ഞ 33 ദിവസമായി ഇത് 2 ശതമാനത്തിൽ താഴെയും, 68 ദിവസമായി 3 ശതമാനത്തിൽ താഴെയുമാണ്.
പെട്രോളിയം, പ്രകൃതി വാതക മന്ത്രാലയം
രാജ്യത്ത് 28.9 കോടി ഗാർഹിക പാചക വാതക ഉപഭോക്താക്കൾ
01.01.2021 വരെയുള്ള കണക്കുകൾ പ്രകാരം, രാജ്യത്ത് 28.9 കോടി ഗാർഹിക പാചക വാതക ഉപഭോക്താക്കൾ ആണ് ഉള്ളത്. LPG ക്കു പുറമെ 70.75 ലക്ഷം ഗാർഹിക ഉപഭോകതാക്കൾ പൈപ്പ് വഴിയുള്ള പാചക വാതകവും ഉപയോഗിക്കുന്നു. നിലവിൽ രാജ്യത്തെ എൽ പി ജി കവറേജ് 99.5 ശതമാനം ആണ് . സംസ്ഥാനം തിരിച്ചുള്ള കണക്കുകൾ ചുവടെ:
കേന്ദ്ര പെട്രോളിയം-പ്രകൃതി വാതക മന്ത്രി ശ്രീ ധർമേന്ദ്ര പ്രധാൻ ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം വ്യക്തമാക്കിയത്.
പ്രധാനമന്ത്രിയുടെ ഓഫീസ്
വനിതാ ഹോക്കി ടീം മനോദാര്ഢ്യത്തോടെ കളിക്കുകയും മികച്ച നൈപുണ്യം പ്രദർശിപ്പിക്കുകയും ചെയ്തു: പ്രധാനമന്ത്രി
ടോക്കിയോ ഒളിമ്പിക്സ് 2020 -ലെ മത്സരത്തിലുടനീളം നമ്മുടെ വനിതാ ഹോക്കി ടീം ആവേശത്തോടെ കളിക്കുകയും മികച്ച നൈപുണ്യം പ്രദർശിപ്പിക്കുകയും ചെയ്തുവെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു.ടീമിനെക്കുറിച്ച് അഭിമാനിക്കുന്നുവെന്നും ടീമിന് മുന്നോട്ടുള്ള ഗെയിമിനും ഭാവി ശ്രമങ്ങൾക്കും ആശംസകൾ നേരുന്നതായും അദ്ദേഹം പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു
"ടോക്യോ ഒളിംപിക്സിൽ നാമെല്ലാവരും ഓർത്തുവയ്ക്കുന്ന മികച്ച പ്രകടനങ്ങളിലൊന്ന് നമ്മുടെ ഹോക്കി ടീമുകളുടേതായിരിക്കും
(ഇന്നും, ഒളിമ്പിക്സിൽ ഉടനീളവും, നമ്മുടെ വനിതാ ഹോക്കി ടീം മനോദാര്ഢ്യത്തോടെ കളിക്കുകയും മികച്ച കഴിവ് പ്രദർശിപ്പിക്കുകയും ചെയ്തു. ടീമിനെക്കുറിച്ച് നാം അഭിമാനിക്കുന്നു. മുന്നോട്ടുള്ള ഗെയിമിനും ഭാവി പരിശ്രമങ്ങൾക്കും ആശംസകൾ."
പ്രധാനമന്ത്രിയുടെ ഓഫീസ്
എന്.ഇ.പി 2020ലെ ഗവര്ണര്മാരുടെ കോണ്ഫറന്സിനെ രാഷ്ട്രപതിയും പ്രധാനമന്ത്രിയും അഭിസംബോധനചെയ്യും
ദേശീയ വിദ്യാഭ്യാസ നയത്തിന്മേലുള്ള  ഗവര്ണര്മാരുടെ കോണ്ഫറന്സിന്റെ ഉദ്ഘാടനസമ്മേളനത്തെ 2020 സെപ്റ്റംബര് 7 രാവിലെ 10.30ന് രാഷ്ട്രപതി ശ്രീ രാംനാഥ് കോവിന്ദും പ്രധാനമന്ത്രി ശ്രീ നരേന്ദ്ര മോദിയും വിഡിയോ കോണ്ഫറന്സിംഗ് വഴി അഭിസംബോധനചെയ്യും.
''ഉന്നതവിദ്യാഭ്യാസത്തെ പരിവര്ത്തനപ്പെടുത്തുന്നതില് എന്.ഇ.പിയുടെ പങ്ക്'' എന്ന് നാമകരണം ചെയ്തിട്ടുള്ള കോണ്ഫറന്സ് ഇന്ത്യാ ഗവണ്മെന്റിന്റെ വിദ്യാഭ്യാസ മന്ത്രാലയമാണ് സംഘടിപ്പിക്കുന്നത്.
21-ാംനൂറ്റാണ്ടിലെ ആദ്യത്തെ വിദ്യാഭ്യാസ നയമായ എന്.ഇ.പി 2020, 1986ല്ദേശീയ വിദ്യാഭ്യാസനയത്തിന് രൂപം നല്കിയശേഷം 34 വര്ഷം കഴിഞ്ഞാണ് പ്രഖ്യാപിക്കുന്നതും. സ്കൂള്-ഉന്നതവിദ്യാഭ്യാസ തലങ്ങളില് സുപ്രധാനമായ പരിഷ്ക്കാരങ്ങളാണ് എന്.ഇ.പി 2020 നിര്ദ്ദേശിക്കുന്നത്.
ഇന്ത്യയെ സന്തുലിതവും ഊര്ജ്ജസ്വലവുമായ ഒരു വിജ്ഞാസമൂഹമായി മാറ്റുന്നതിനായി പുതിയ ദേശീയ വിദ്യാഭ്യാസ നയം കഠിനപ്രയത്നം ചെയ്യും. ഇന്ത്യയെ ഒരു ആഗോള വന്ശക്തി രാഷ്ട്രമാക്കി പരിവര്ത്തനപ്പെടുത്തുന്നതിന് നേരിട്ട് സംഭാവന നല്കുന്ന ഇന്ത്യാ കേന്ദ്രീകൃത വിദ്യാഭ്യാസ സംവിധാനമാണ് ഇതില് വിഭാവനം ചെയ്യുന്നത്.
ദേശീയ വിദ്യാഭ്യാസ നയം 2020ന്റെ നാനാവശങ്ങളെക്കുറിച്ച് വിവിധതരത്തിലുള്ള വെബിനാറുകള്, വെര്ച്ച്വല് കോണ്ഫറന്സുകള്, കോണ്ക്ലേവുകൾ എന്നിവ രാജ്യത്ത് അങ്ങോളമിങ്ങോളം സംഘടിപ്പിക്കും.
സെപ്റ്റംബര് ഏഴിന് നടക്കുന്ന ഗവര്ണർമാരുടെ കോണ്ഫറന്സില് എല്ലാ സംസ്ഥാനങ്ങളിലേയും വിദ്യാഭ്യാസ മന്ത്രിമാരും സംസ്ഥാന സര്വകലാശാലകളിലെ വൈസ് ചാന്സലര്മാരും മറ്റ് മുതിര്ന്ന ഉദ്യോഗസ്ഥരും പങ്കെടുക്കും.
രാഷ്ട്രപതിയുടെയൂം പ്രധാനമന്ത്രിയുടെ അഭിസംബോധന ഡി.ഡി. ന്യൂസില് തത്സമയം സംപ്രേക്ഷണം ചെയ്യും.